
'N HERSIENING VAN DIE AGATHOSMA-SPESIES VAN KOMMER- 
SIËLE BELANG 


A. D. SPREETH* 
(Departement van Plantkunde, Universiteit van Stellenbosch) 


UITTREKSEL 


Duidelike verskille ten opsigte van die morfologie en chemiese samestelling van die blare 
van die kommersieel belangrike Agathosma-soorte het daartoe gelei dat A. crenulata (L.) 
Pillans onderverdeel word in A. crenulata (L.) Pillans pro parte en A. serratifolia (Curt.) 
Spreeth comb. nov. `n Derde spesie, A. betulina (Berg.) Pillans, word behou soos dit deur 
Pillans (1950) in sy hersiening van die genus erken is. 

In hul natuurlike habitats is geen plante met `n blaarvorm, wat `n tussenvorm tussen 
enige twee van die bogenoemde soorte sou kon verteenwoordig, gevind nie. `n Verspreidings- 
kaart vir die drie spesies, tabelle en illustrasies, sowel as `n sleutel om tussen hulle te onderskei, 
word gegee. 


ABSTRACT 


A REVISION OF THE COMMERCIALLY IMPORTANT AGATHOSMA SPECIES 

Marked differences in leaf morphology and chemical composition of the commercially 
important Agathosma species have led to the subdivision of A. crenulata (L.) Pillans into A. 
crenulata (L.) Pillans pro parte and A. serratifolia (Curt.) Spreeth comb. nov. A third species, 
A. betulina (Berg.) Pillans is retained in accordance with the revision of the genus by Pillans 
(1930). No specimens with an intermediate leaf-form between any two of the abovementioned 
species have been found in their natural habitats. 

A distribution map of the species, tables and illustrations, as well as a key for distinguish- 
ing between the species, are given. 


INLEIDING 

, Die Agathosma-spesies wat kommersieel van waarde is vir die verkryging van 
boegoe-olie is endemies in die Suidwes-Kaap en kom veral voor in die dis- 
trikte Clanwilliam, Citrusdal, Piketberg, Tulbagh, Stellenbosch en Swellen- 
dam tussen oosterlengtegrade 18° tot 22° en suidebreedtegrade 31° tot 35°. 

Net drie soorte is van kommersiële belang, naamlik rondeblaarboegoe (berg- 
boegoe), ovaalblaarboegoe en langblaarboegoe (kloof boegoe). Laasgenoemde 
word die laaste aantal jare nie meer bemark nie. 

Voordat die twee genera Barosma en Agathosma deur Pillans in 1950 verenig 
is, het die kommersieel belangrike boegoesoorte onder die genus Barosma 
geressorteer. Drie soorte is erken, naamlik B. betulina (Berg.) Bartl. & Wendl. 
(bergboegoe of rondeblaarboegoe), B. crenulata (L.) Hook. (ovaalblaarboegoe) 
en B. serratifolia (Curt.) Willd. (langblaarboegoe of kloof boegoe). 


*'n Verkorte deel van `n skripsie wat ingelewer is ter gedeeltelike vervulling van die vereistes 
vir die graad Magister Scientiae aan die Universiteit van Stellenbosch. 
Vir publikasie aanvaar 3 Oktober 1975. 

Pillans erken net twee boegoe-spesies onder die genus Agathosma, naamlik 
A. betulina en A. crenulata. Ten spyte van die groot verskil in blaarvorm, asook 
die verskil in geografiese verspreiding tussen die vroeëre B. crenulata en B. 
serratifolia het hy hierdie twee spesies verenig onder die naam Agathosma 
crenulata (L.) Pillans. Kommersieel word ook onderskei tussen die bevolkings 
wat Pillans bymekaar gevoeg het, nl. die sogenaamde ovaalblaarboegoe wat 
bemark word en langblaarboegoe wat glad nie in aanvraag is nie. 

In sy sleutel gebruik Pillans kenmerke van die blare en vrugbeginsels om 
tussen sy twee spesies te onderskei: die blare van A. betulina is breër in die 
boonste helfte (omgekeerd eiervormig), terwyl dié van A. crenulata breër is in 
die onderste helfte. In die huidige ondersoek kon hierdie verskil nie bevestig 
word nie (Fig. 2). `n Verdere verskil, volgens Pillans, is dat die vrugbeginsel van 
A. betulina omgekeerd eiervormig-bolvormige prosesse dra, terwyl dié prosesse 
by A. crenulata eiervormig-bolvormig is. Laasgenoemde kenmerke kon, in die 
huidige ondersoek, nie by die twee soorte waargeneem word nie. 

Uit gesprekke met taksonome in die vernaamste Suid-Afrikaanse herbaria, 
het dit geblyk dat dit dikwels moeilik is om herbariumeksemplare op grond van 
hierdie verskille uit te ken. Omdat daar dus onsekerheid bestaan in verband 
met die uitkenning van die genoemde taksa, het `n hersiening van die kommer- 
sieel belangrike Agathosma-soorte noodsaaklik geword. 


1. MORFOLOGIESE ONDERSOEK 

`n Volledige anatomiese studie van die blare, stingels en wortels van die boe- 
goesoorte het getoon dat die anatomie van hierdie organe soveel ooreenstem 
dat dit nie gebruik kan word om die soorte van mekaar te onderskei nie. 

Die spesies is ook vergelyk ten opsigte van die blomme en vrugte. Klein ver- 
skille in die graad van behaardheid by die blomdele, die vorm en kleur van die 
kroonblare en die vorm van die staminodia wat wel waargeneem is, is nie kon- 
stant nie en is dus taksonomies van geen waarde nie. 

Die blomme van die betrokke spesies stem ooreen in die volgende: Die blomme 
is enkeld, okselstandig op die boonste gedeelte van jong takke, of in oksel- 
standige gevurkte byskerms met drie of meer blomme of op `n kort oksel- 
standige takkie met twee tot ses blomme. Wanneer daar net een blom in die 
oksel van `n blaar is, is die blomsteel 0,6—7 mm lank met twee teenoorstaande, 
groen, gesteelde steelblaartjies redelik hoog aan die steel asook 'n aantal kleur- 
lose, sittende hoogteblaartjies (soms tot 9) by die basis van die blombodem. 
In geval van `n byskerm beskik die oudste blom gewoonlik oor vier* gesteelde 
groen steelblaartjies, terwyl jonger blomme net twee het en in die oksel van 
`n skutblaar gedra word. 


*Volgens Lanjouw (1968) word selde 4 steelblaartjies by Dicotyledoneae aangetref. 

Die vyf kelkblare is blywend, vry, groen, 2,5-4,0 mm lank, eiervormig of 
lansetvormig, die proksimale helfte membraanagtig verbreed, die rande gaaf 
met enkele hare daarop. Die vyf kroonblare is vry, 7-10 mm lank, lansetvormig, 
wigvormig by die basis, met hare op die rande asook adaksiaal by die basis 
en met enkele hare hoër op op die hoofaar; subterminaal effens geswolle met 
baie oliekliere adaksiaal naby die hoofaar; gewoonlik wit of ligpers van kleur. 
Die skyf is ringvormig, intrastamineaal, gewoonlik met vyf vlesige lobbe teen- 
oor die helmdrade. 

Die tien meeldrade kom in twee kranse van vyf voor met die buitenste krans 
antepetale meeldrade gewysig tot staminodia. Die staminodia is wit, 3-5,5 mm 
lank, ingeplant op die rand van die skyf tussen die skyflobbe, abaksiaal stomp 
gekiel, langwerpig-lansetvormig met hare op die rande vir byna die hele lengte 
sowel as adaksiaal, maar abaksiaal slegs by die basis; die rande effens ingerol 
naby die punt wat eindig in `n klieragtige knoppie. Die helmdrade is op die 
rand van die skyf teenoor die vlesige skyflobbe ingeplant, behaard vir byna die 
hele lengte. Die helmknoppe is regopstaande met die helmdrade aan die basis 
daarvan aangeheg sodat die helmknoppe beweeglik is, onbehaard of ver- 
spreid ylbehaard. 

Die bostandige vrugbeginsel bestaan uit vyf byna vrye vrugblare en is vertikaal 
gelob met kort gesteelde kliere daarop, elke lob met een horisontaal geplaasde, 
lepelvormige harige uitsteeksel aan die distale punt; dit is vyfhokkig met 2 
epitrope saadknoppe in elke hok, waarvan een steriel is. Die styl is ongeveer 
6 mm lank met die onderste gedeelte harig en tussen die vruglobbe ingeplant 
en die stempel is enkelvoudig en eifens na een kant teruggebuig. 

Die doosvrug is hokspletig. Die endokarp raak by rypheid los van die meso- 
karp en bly meestal vasgeklem om die saad. Die sade is ellipsoied, effens afge- 
plat, redelik hardskalig en glansend swart van kleur. 

Skandeerelektronmikroskopiese foto's van die stuifmeelkorrels het getoon 
dat ook hier geen noemenswaardige verskille tussen die soorte is nie. 

Aangesien feitlik die enigste morfologiese verskille tussen die boegoesoorte 
by die blare gevind is, is die spesies ten opsigte hiervan deeglik vergelyk en uit 
Tabel 1 en 2, waarin die spesies t.o.v. blaarmorfologie vergelyk word, blyk dit 
dat daar wel drie boegoesoorte onderskei word, soos die ouer taksonome ge- 
doen het. 

Die resultate wat in Tabel 1 weergegee word, is as volg verkry: van elke 
lokaliteit waar herbariummateriaal versamel is, is vyf blare per plant gemeet 
en die gemiddeldes is vir die verskillende soorte uitgewerk. Vir die lengte 
breedte verhouding van die laminas (Tabel 2) is die standaardfout bereken 
volgens die metode van Snedecor (1959). 

Die verspreiding van die oliekliere in die blare van die drie boegoesoorte 
het geen noemenswaardige diagnostiese verskille getoon nie. 

TABEL 1 
`n Tabel om die blare van die drie boegoesoorte morfologies te vergelyk. 
A. betulina A. crenulata A. serratifolia 
(rondeblaar) (ovaalblaar) (langblaar) 
Lengte van die petiolus in mm 1 2 15 
Gemiddelde lengte van die 
lamina in mm 20,4 22,9 34,9 
Gemiddelde breedte van die 
lamina in mm 12,9 10,9 6,5 
Vorm van lamina breed ellipties langwerpig- smal-ellipties 
tot byna rond ellipties 
Punt van die lamina afgerond en afgerond byna spits 
teruggebuig 
Basis van die lamina wigvormig wigvormig wigvormig 
TABEL ?2 


`n Tabel om die verhouding van die lengte tot die breedte van die laminas van die drie 
boegoesoorte te vergelyk. 


Verhouding 
Soort Aantal bepalings Lengte/Breedte 
A. betulina 60 1,95 +0,06 
A. crenulata 35 2,34 +0,07 
A. serratifolia 25 5,35 +0,27 


In hulle natuurlike habitats is geen plante met `n blaarvorm, wat `n tussen- 
vorm tussen enige twee van die soorte sou kon verteenwoordig, gevind nie. 


2. BIOCHEMIESE ONDERSOEK 

(a) Aminosure, suikers en organiese sure in die blare. 

In die Afdeling Plantfisiologie van die Departement Plantkunde, Universiteit 
van Stellenbosch, is `n ondersoek gedoen om die drie boegoesoorte te vergelyk 
ten opsigte van die aminosure, suikers en organiese sure in die blare. 

Wat die aminosure en suikers betref, is geen noemenswaardige verskille 
aangetref nie. Geen betekenisvolle verskille is by suksiensuur en sitroensuur 


aangeteken nie. 
Die appelsuurinhoud van die blare is semi-kwantitatief bepaal en die bevin- 


dings word in Tabel 3 weergegee. Hierdie resultate is `n gemiddelde van drie 
monsters wat elk drie keer gechromatografeer is. 

Uit hierdie bepalinge van die appelsuurinhoud van die blare, blyk dit duidelik 
dat die verskillende bevolkings wat ondersoek is as aparte spesies beskou kan 
word. Daar is weliswaar `n groter verskil tussen die twee taksa wat deur Pillans 
(1950) saamgevoeg is as tussen A. betulina (Berg.) Pillans en A. serratifolia 
(Curt.) Spreeth. Die appelsuurinhoud van blare van A. crenulata (L.) Pillans 
(sonder A. serratifolia) onderskei hom baie duidelik van die ander twee. 

(b) Chemiese samestelling van die olie. 

In die Departement Chemie, Universiteit van Stellenbosch, is die olie wat van 
die blare van die drie verskillende boegoesoorte verkry is, gaschromatografies 
ondersoek. 

Wat die samestelling van die olie betref, is Æ. betulina duidelik onderskei- 
baar van die ander twee op grond van die pulegoon-, 4-diosfenol- en diosfenol- 
inhoud van die olie, maar daar is geen noemenswaardige verskille tussen die 
olies van die ander twee soorte gevind nie. 


UWOUDTVILLE 
a= GEOGRAFIESE VERSPREIDING VAN DRIE 


AGATHOSMA SPESIES 


A BEIULINA (BERG) PILLANS fe] 
A CRENULATA (L) PILLANS A 
A SERRATIFOLIA (CURT) SPREETH @ 


zE 


CLANWILLIAM Ẹ 


oTUtBAGH 
OA VA GERES | 


FiG. 1. 
Geografiese verspreiding van drie Agathosma-species. 

3. GEOGRAFIESE VERSPREIDING 

Die materiaal in die vernaamste Suid-Afrikaanse herbaria is nagegaan en die 
gegewens wat so verkry is, sowel as die gegewens verkry uit persoonlike waar- 
nemings van vars materiaal is gebruik. `n Kaart (Fig. 1) wat die vindplekke 
van elke spesie aandui, is volgens die ruitverwysingsmetode, soos aanbeveel 
deur die Navorsingsinstituut vir Plantkunde, Pretoria, opgestel. 

A. betulina (bergboegoe of rondblaarboegoe). 

Soos die volksnaam, bergboegoe, aandui, groei die spesie in bergagtige dele 
en gewoonlik in arm, sanderige grond. Dit word vanaf Ceres noordwaarts 
aangetref tot in die Pakhuisberg naby Clanwilliam en is al versamel in die vol- 
gende distrikte: Ceres, Tulbagh, Piketberg, Citrusdal, Clanwilliam en Calvinia. 
Die verspreidingsgebied van hierdie spesie oorvleuel met dié van A. crenulata 
in die Winterhoekberge naby Tulbagh. Dit word volop aangetref in die Seder- 
berge waar dit uiters droë toestande in die somer oorleef. Volgens Von Wielligh 
(1913) groei hierdie soort teen berghange tussen 334 m en 668 m bo seespieël 
en dit floreer in rooi sanderige grond met rooi sandsteen. 

A. crenulata (ovaalblaarboegoe). 

Die verspreidingsgebied strek vanaf Tulbagh suidwaarts tot by Bettysbaai. 
Na die weste word dit tot by Stellenbosch, die Paarl en Wellington aangetref 
en die oostelike grens van die verspreidingsgebied loop deur Ceres, Wolseley, 
Worcester en Caledon. Dit groei gewoonlik in koel, beskutte bergklowe naby 
stroompies, maar oor die algemeen word dit in `n swaarder grondtipe aange- 
tref as A. betulina. In Jonkershoek en Bainskloof kom dit laag af in die klowe 
naby lopende water voor, maar dit groei ook hoër op in die berge. By Kluitjies- 
kraal naby Wolseley is dit in sanderige grond ver van enige lopende water 
aangetref. 

A. serratifolia (langblaarboegoe of kloof boegoe). 

Hierdie spesie word net in die berge in die omgewing van Swellendam en 
Riversdal aangetref, in beskutte plekke naby vloeiende water. Dit kom dikwels 
tussen digte struikgewas voor en dan is die grootste gedeelte van die takke 
sonder blare. Dit groei goed in swart sanderige leemgrond en word meestal 
aangetref in klam grond in klowe, soms in die skaduwee van bome. Von Wielligh 
(1913) het dit aangetref tussen 167 m en 334 m bo seespieël. In `n tuin in Swellen- 
dam is daar `n aangeplante heining van langblaarboegoe (A. serratifolia). 
Dit groei hier besonder goed in `n redelike swaar leemgrond. 


4. TAKSONOMIE 

Daar was in die verlede skynbaar geen onsekerheid oor die omgrensing van 
A. betulina nie, maar in die huidige ondersoek het dit duidelik geword dat die 
onderskeidingskenmerke tussen die soorte A. betulina en A. crenulata soos deur 
Pillans gebruik, ontbreek. Dit is verder opvallend dat hy geeneen van die nomen- 


`n Hersiening van die Agathosma-spesies van kommersiële belang ii 


klatoriese tipes van die kommersiële boegoe-spesies te sien gehad het of iets 
daarvan vermeld nie. 

Pillans (1950) verskaf geen rede waarom hy dit nodig geag het om die twee 
spesies Barosma crenulata en B. serratifolia saam te voeg onder A. crenulata 
nie. Hy maak ook nie melding van die feit dat daar op grond van die blaarvorm 
moontlik twee bevolkings bestaan nie, alhoewel hy materiaal uit die areale 
van beide hanteer het. Die huidige ondersoek toon dat, volgens die verhouding 
van die lengte tot die breedte van die blare (Tabel 2), die spesie A. serratifolia 
duidelik onderskei kan word, terwyl die ander twee nie so baie verskil nie. 


aI] 


1m 


FIG 2: 
`n Foto van die blare van die drie boegoesoorte om die verskil in blaarvorm aan te toon. 
1, Agathosma betulina; 2, A. crenulata; 3, A. serratifolia; AD, adaksiaal; AB, abaksiaal. 


`N SLEUTEL OM DIE DRIE SPESIES TE ONDERSKEI 


Lamina breed-ellipties tot byna rond of langwerpig-ellipties. 
Punt van die lamina afgerond en teruggebuig: verhouding van lengit bredie van die lamina 


kleimeras2 N ea GE ha A. betulina 
Punt van die lamina afgerond, maar nie teruggebuig; verhouding van lengte/breedte van 
lamina tussent2 en ii N N se Ee ie E A. crenulata 


Lamina smal-ellipties. 
Punt van die lamina byna spits; verhouding van lengte/breedte van lamina groter as 
e E T EE ER A a a A. serratifolia 

Sinonimie, diagnostiese kenmerke en vindplekke 


(a) A. betulina (Berg.) Pillans in JI S. Afr. Bot. 16: 75 (1950). Tipe: e Cap b. 
sp. Grubb. s.n. (SBT; holo; STE; foto!). 


Hartogia betulina Berg., Descr. Pl. Cap.: 67 (1767), basionym. 

Diosma betulina L., Mant. Alt.: 343 (1771); Thunb., Prodr. 43 (1794); ejusd. 
Diss. Diosm.: 13 (1797); Willd., Sp. PI. 1: 1140 (1798); Pers., Syn. PI. 1: 247 
(1805); Lodd. Bot. Cab. 5: 404 (1820), non L.; Thunb., FI. Cap.: 227 (1823); 
DC. Prodr. 1: 714 (1824); Spreng., Syst. Veg. 1: 785 (1825). 

Bucco betulina Roem. & Schult., Syst. Veg. 5: 443 (1819). 

Barosma betulina Bartl. & Wendl. in Beitr. Bot.: 102 (1824); Sond. in Harv. & 
Sond. FI. Cap. 1: 393 (1860); Engl. in Engl. & Prantl, Pflanzenfam. 3 (4): 
149 (1894) & 2te aufl. 19a: 267 (1931); Sim, For. Pl. Cape Col.: 155 (1907); 
Marloth, FI. S. Afr. 2: 68 (1925). 

Diagnostiese kenmerke: Klein veelstammige struike, hoogstens 1 m hoog met 
dun geel, rooibruin tot donkerbruin onbehaarde takkies, stam ondergronds 
vertak sodat dit polvormig vertoon. Blare 14-25 mm x 6-14 mm, breed ellipties 
tot byna rond, gemiddelde lengte/breedte verhouding van die lamina 1,95 + 
0,06; afgerond en effens teruggebuig by die punt; lamina onbehaard met `n 
prominente hoofaar en dikwels opvallende sekondêre are abaksiaal met ver- 
spreide oliekliere aan die abaksiale kant sigbaar. Bloeistele ongeveer 7 mm 
lank, onbehaard of met ylverspreide kort hare, okselstandig. Wanneer net een 
blom in die oksel van `n blaar voorkom, is die blomsteel ongeveer 7 mm lank. 
Appelsuurinhoud van die blare, 7,6 mg/g vars materiaal. 4-diosfenol en diosfenol 
sterk verteenwoordig in die olie, maar pulegoon feitlik afwesig. 


VINDPLEKKE (Fig. 1) 

KAAPLAND—3119 (Calvinia): Nieuwoudtville (-AC), Leipoldt s.n. (BOL). 

— 3218 (Clanwilliam): Elandskloof (-BD), Hafström & Acocks 785 (PRE); 
Schimmelberg (-BD), Pillans 9088 (BOL); 19 km N.W. van Piketberg (-CD), 
Spreeth 121 (STE); Kapteinskloof, Piketberg (-DC), Pillans 7880 (BOL); Vers- 
veldspas, Piketberg (-DD), Esterhuyzen 5511 (BOL). 
— 3219 (Wupperthal): Middelberg, Sederberge (-AC), Schlecter 886 (BOL); 
Uitkykpas (-AC), Gillet 4100 (PRE); Algeria (-AC), Taylor 2944 (PRE); 
Sederbergpas naby Algeria (-AC), Spreeth 104 (STE); Buffelhoekpas (-CA), 
Marsh 768 (PRE); Elandskloof, Clanwilliam (-CA), Esterhuyzen 3138 (BOL); 
Warmbad, langs Olifantsrivier (-CA), Stephens 7116 (BOL); Koue-bokke- 
veldberge, Citrusdal (-CC), Leighton 1260 (PRE); 32 km S.S.O. van Citrusdal 
(-CD), Spreeth 113 (STE); Kleinplaas, S.O. van Citrusdal (-CD), Spreeth 114 
(STE). 

— 3319 (Worcester): 10 km N.N.O. van Tulbagh (-AC), Spreeth 108 (STE). 


(b) A. crenulata (L.) Pillans in Jl S. Afr. Bot. 16: 73 (1950) pro parte. 


Diosma crenulata L., Cent. Pl. 2: 11 (1756) basionym; ejusd. Amoen. 4: 308 
(1759). 

D. crenata L., Syst. Nat. ed. 10: 11 (1758); ejusd. Syst. Nat. 3: 182 (1770); 
Thunb., Prodr.: 43 (1794); ejusd. Diss. Diosm.: 14 (1797); Murr., Syst. Veg.: 250 
(1797); Willd., Sp. Pl. 1: 1138 (1798); Pers., Syn. Pl. 1: 247 (1805); Thunb., 
FI. Cap.: 227 (1823); Pappe, FI. Cap. Med. Prodr.: 5 (1850). 

D. latifolia Andr., Bot. Rep. t.33 (1797); Lodd., Bot. Cab. 3, 1.290 (1818); 
Spreng. Syst. Veg. 1: 785 (1825). 

D. odorata DC., Prodr. 1: 714 (1824). 

Parapetalifera odorata Wendl., Coll. P1. 1: 50 (1805). 

Bucco crenata Roem. & Schult., Syst. Veg. 5: 444 (1819). 

Baryosma odorata Roem. & Schult., Syst. Veg. 5: 448 (1819). 

Barosma crenata Sweet, Hort. Brit. ed. 1: 89 (1826). 

B. crenulata Hook. in Curt. Bot. Mag.: 3413 (1835); Sond. in Harv. & Sond. 
FI. Cap. 1: 393 (1860); Edmonds & Marloth, Elem. Bot. S. Afr.: 142 (1897); 
Engl. in Engl. & Prantl, Pflanzenfam. 3 (4): 149 (1897) & 2te Auf. 19a: 267 
(1931); Henslow, S. Afr. FI. PI.: 116 (1903); Sim, For. Fl. Cape Col.: 155 
(1907); Stoneman, Plants and their ways in S. Afr. ed. 2: 138, 324 (1915); 
Marloth, FI. S. Afr. 2: 104 (1925). 

Agathosma latifolia Loud., Hort. Brit. : 25 (1830). 

Lektotipe: `n Eksemplaar van Burman is deur Linnaeus in sy Cent. Pl. 2: 
11 (1756) benaam as Diosma crenulata. Daar is egter nie so `n eksemplaar in 
Linnaeus se herbarium in Londen nie, maar wel een (die linkerkantse eksem- 
plaar op vel 270.34) wat in Linnaeus se handskrif D. crenata benaam is (persoon- 
like mededeling deur T. T. Barnard en J. P. Rourke). Aangesien hy D. crenata 
as `n veranderde spelling van die vroeëre D. crenulata beskou het, moet die 
linkerkantse eksemplaar op vel 270.34 as lektotipe vir die naam D. crenulata 
gebruik word. 

Diagnostiese kenmerke: Struike tot 5 m hoog met onbehaarde of gedeeltelik 
ylbehaarde takke, jong stingels liggroen, maar ouer stingels donkerbruin van 
kleur. Blare 15-30 mm x 7,5-13 mm, langwerpig-ellipties, punt afgerond, ge- 
middelde lengte/breedte verhouding van die lamina 2,34 + 0,07; lamina met ten 
minste die hoofaar prominent aan die onderkant, onbehaard of met enkele hare 
adaksiaal naby die are, met klein verspreide oliekliertjies sigbaar aan beide kante, 
maar veral abaksiaal, punt van die lamina afgerond. Bloeistele 15 mm lank, on- 
behaard of verspreid ylbehaard, okselstandig. Wanneer blomme alleenstaande in 
die oksel van `n blaar voorkom, is die blomsteel 8-15 mm lank. Appelsuurinhoud 

van die blare 1,2 mg/g vars materiaal. Olie met diosfenol in klein konsentrasie en 
4-diosfenol prakties afwesig, maar pulegoon in groot konsentrasie verteen- 
woordig. 


VINDPLEKKE (Fig. 1) 

KAAPSTAD—3318 (Kaapstad): Bokant Tweede Waterval in Jonkershoek 
(-DD), Thompson 612 (PRE); Swartboskloof (-DD), van der Merwe 811 (PRE); 
naby brug oor Eersterivier, Jonkershoek (-DD), Spreeth 105 (STE). 

—3319 (Worcester): 10 km N.N.O. van Tulbagh (-AC), Spreeth 112 (STE); 
kloof wes van Ceres (-AD), Hutchinson 572 (BOL); Kluitjieskraalbosboustasie 
naby Wolseley (-CA), Spreeth 107 (STE); naby Bainskloof bosboustasie (-CA), 
Spreeth 106 (STE); Paradise Ravine, Bainskloof (-CA), Adamson 4395 (PRE); 
Wellington (-CA), Marloth 486 (PRE); in vallei noord van Limietberg (-CA), 
Esterhuysen 1638 (BOL); Wagenboomsrivier, Worcester (-CB), Esterhuyzen 
8957 (BOL); Turfkloof, Wemmershoekberge (-CCO), Wasserfall 558 (NBG). 
— 3418 (Simonstad): Lourensford, Hottentotshollandberge (-BB), Esterhuyzen 
s.n. (BOL); Lourensriviervallei (-BB), Parker 3893 (NBG). 

— 3419 (Caledon): Dwarsberg (-AA), Stokoe 8505 (PRE); Genadendal (-BA), 
Roser 15419 (PRE); Hangklip (-BD), Middlemost s.n. (NBG); Harold Porter 
Natuurreservaat (-BD), Ebersohn, in NBG 39/68 (NBG); Platbos, Kogelberg 
(-BD), Boucher 284 (PRE). 


(c) A. serratifolia (Curt.) Spreeth, comb. nov. 


Diosma serratifolia Curt., Bot. Mag.: 456 (1799) basionym—Ikonotipe. 

Baryosma serratifolia Roem. & Schult., Syst. Veg. 5: 448 (1819). 

Adenandra serratifolia Link, Enum. Hort. Berol. 1: 239 (1821). 

Parapetalifera serrata Wendl., Coll. PI. 1: 92 (1805). 

Barosma serratifolium Engl. in Engl. & Prantl, Pflanzenfam. 3 (4): 149 
(1897) & 2te Aufl. 19a: 267 (1931). 

Agathosma crenulata (L.) Pillans in Jl S. Afr. Bot. 16: 73 (1950) pro parte. 

Diagnostiese kenmerke: Struike tot 3 m hoog met onbehaarde of gedeeltelik 
ylbehaarde takke, jong stingels donkerbruin van kleur. Blare 17—42 mm x 4—8 
mm, smal-ellipties, gemiddelde lengte/breedte verhouding van die lamina 
5,35 + 0,27; lamina met meestal 3 are prominent abaksiaal; onbehaard of met 
enkele haar adaksiaal naby die are; oliekliere veral sigbaar abaksiaal; punt van 
die lamina byna spits. Bloeistel 10 mm lank, onbehaard of verspreid ylbehaard, 
okselstandig. Wanneer blomme alleenstaande in die oksel van `n blaar voorkom, 
is die blomsteel 6-15 mm lank. Appelsuurinhoud van die blare, 5,4 mg/g vars 
materiaal. Olie met diosfenol in `n klein konsentrasie en 4-diosfenol prakties af- 
wesig, maar pulegoon in `n groot konsentrasie. 

VINDPLEKKE (Fig. 1) 

KAAPLAND—3320 (Montagu): Doktersbos, 5 km N.O. van Swellendam 
(-CD), Spreeth 124 (STE); Lemoenshoek, Swellendam (-DD), Esterhuyzen 
10490 (BOL). 

— 3321 (Ladismith): Langeberg, Riversdal (-CD), Muir 462 (BOL). 
— 3420 (Bredasdorp): Swellendam (-AB), Spreeth 123 (STE). 


TABEL 3 
Appelsuurinhoud van die blare van drie boegoesoorte 
(mg per g vars materiaal) 


A. betulina A. crenulata A. serratifolia 
7,6 I2 5,4 

Dr. J. J. A. van der Walt en prof. M. P. de Vos vir raad en leiding tydens 
die ondersoek. 

